CELEX: 22017D0028
Language: sk
Date: 2015-07-10 00:00:00
Title: Rozhodnutie Spoločného výboru EHP č. 188/2015 z 10. júla 2015, ktorým sa mení príloha XIII (Doprava) k Dohode o EHP [2017/28]

12.1.2017   
               
               
                  SK
               
               
                  Úradný vestník Európskej únie
               
               
                  L 8/20
               
            ROZHODNUTIE SPOLOČNÉHO VÝBORU EHP
      č. 188/2015
      z 10. júla 2015,
      ktorým sa mení príloha XIII (Doprava) k Dohode o EHP [2017/28]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Smernica Európskeho parlamentu a Rady 2009/123/ES z 21. októbra 2009, ktorou sa mení a dopĺňa smernica 2005/35/ES o znečisťovaní mora z lodí a o zavedení sankcií za porušenia (1), sa má začleniť do Dohody o EHP.
               
            
                  (2)
               
               
                  Príloha XIII k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Príloha XIII k Dohode o EHP sa mení takto:
      
                  1.
               
               
                  Text úpravy bodu 56v (smernica Európskeho parlamentu a Rady 2005/35/ES) sa vypúšťa.
               
            
                  2.
               
               
                  V bode 56v (smernica Európskeho parlamentu a Rady 2005/35/ES) sa dopĺňa tento text:
                  „, zmenené týmto právnym predpisom:
                  
                              —
                           
                           
                              
                                 32009 L 0123: smernica Európskeho parlamentu a Rady 2009/123/ES z 21. októbra 2009 (Ú. v. EÚ L 280, 27.10.2009, s. 52).“
                           
                        
            Článok 2
      Znenie smernice 2009/123/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 11. júla 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 10. júla 2015
         
            
               Za Spoločný výbor EHP
            
            
               predseda
            
            Atle LEIKVOLL
         
      
      
         (1)  Ú. v. EÚ L 280, 27.10.2009, s. 52.
      
         (*1)  Ústavné požiadavky boli oznámené.
      
         PRÍLOHA
         
            SPOLOČNÉ VYHLÁSENIE ZMLUVNÝCH STRÁN
         
         
            k rozhodnutiu Spoločného výboru EHP č. 188/2015, z 10. júla 2015, ktorým sa smernica Európskeho parlamentu a Rady 2009/123/ES začleňuje do Dohody o EHP
         
         
            „Smernica Európskeho parlamentu a Rady 2009/123/ES vychádza z článku 80 ZEÚ (teraz článok 100 ZFEÚ) a jej cieľom je zlepšenie námornej bezpečnosti a ochrany morského prostredia. Má sa to dosiahnuť prostredníctvom právnych prostriedkov podľa trestného práva. Zmluvné strany sa dohodli, že táto smernica sa má začleniť do Dohody o EHP. Zmluvné strany súhlasia, že začlenením smernice Európskeho parlamentu a Rady 2009/123/ES nie je dotknutý rozsah pôsobnosti Dohody o EHP a konštatujú, že po nadobudnutí platnosti ZFEÚ môže zákonodarca EÚ prijať minimálne pravidlá podľa článku 83 ods. 2 ZFEÚ so zreteľom na vymedzenie trestných činov a sankcií v konkrétnej oblasti politiky EÚ, ak sa tieto ukážu ako „nevyhnutné na zabezpečenie účinného uskutočňovania politiky Únie v oblasti, ktorá bola predmetom harmonizačných opatrení.“ Budúce legislatívne opatrenia prijaté podľa článku 83 ods. 2 nebudú s významom pre EHP.“